钦定古今图书集成/明伦汇编/闺媛典/第187卷 > 张宇闻妻刘氏
## 钦定古今图书集成/明伦汇编/闺媛典/第187卷 > 张宇闻妻刘氏

按《沁水县志》：“刘氏，相国子张宇闻妻。性贞顺，寡言笑，
不事铅华，嗜书史笔墨，比于归虔，妇事靡懈，一切家
事不以累其夫。宇闻得励志下帷，登贤书。闻以公车不第而归，积郁濒死，执氏手垂泣，嘱以义方训子。及
闻没，子亦寻殇，遂绝饮食。翁令姑劝之，氏不敢违命，
稍自节哀。阅数年，抚侄础为后，无异己出。翁掌国政”，
家事无钜细悉委氏经理。庚辰岁大祲，氏计口存粮，
馀俱以活贫人，略无德色，处娣姒尤和蔼。晚喜奉佛，
每一室静处，嫠居四十年。教础为《国史》编修。学使闻
其事旌表。